**TITOKTARTÁSI NYILATKOZAT**

Alulírott

|  |  |
| --- | --- |
| Közalkalmazott/hallgató/megbízott neve |  |
| Születési hely, idő |  |
| Anyja neve |  |
| Lakcím |  |
| Szervezeti egység |  |

a Közalkalmazottak jogállásáról szóló 1992. évi XXXIII. törvény, a Munka Törvénykönyvéről szóló 2012. évi I. törvény, a Polgári Törvénykönyvről szóló 2013. évi V. törvény, valamint az Információs önrendelkezési jogról és az információszabadságról szóló 2011. évi CXII. törvényben meghatározottak figyelembe vételével kötelezettséget vállalok arra, hogy a Széchenyi István Egyetemmel kapcsolatosan közalkalmazotti/hallgatói/megbízási jogviszonyomban, feladataim teljesítése közben tudomásomra jutott minden nemű tényt/adatot/információt üzleti titokként kell kezelnem. Kötelezettséget vállalok arra, hogy az itt említett adatokat bizalmasan kezelem, nyilvánosságra nem hozom, azokat harmadik személlyel nem közlöm, illetéktelennek nem adom át, és mindent megteszek, hogy ezen adatok titkosságát megőrizzem, azokat harmadik személy számára nem teszem hozzáférhetővé.

A tudomásomra jutott személyes adatokat, kiemelten a hallgatói és/vagy közalkalmazotti/megbízotti személyes adatokat (ideértve a hallgatók tanulmányaival összefüggő adatokat is), egyéb személyes információkat (ide értve a személyi juttatásokkal kapcsolatos adatokat is, melyek egyben üzleti titoknak is minősülnek) szintén bizalmasan kezelem az Információs önrendelkezési jogról és az információszabadságról szóló 2011. évi CXII. törvény rendelkezéseinek, valamint jelen titoktartási nyilatkozatban vállaltak betartásával.

Tudomással bírok arról, hogy a jelen nyilatkozatban foglalt adatok véletlenül sem juthatnak mások tudomására. Ennek érdekében az iratokat is olyan módon tárolom, hogy azokra illetéktelenek betekintése ne váljon lehetségessé.

Nem tartoznak jelen titoktartási nyilatkozat hatálya alá az Információs önrendelkezési jogról és az információszabadságról szóló 2011. évi CXII. törvény rendelkezései szerinti közérdekű és a közérdekből nyilvános adatok. A titoktartási nyilatkozat nem vonatkozik azon esetekre, ha bíróság, vagy más hatóság titok kiadására kötelez, feltéve, hogy a titoktartási kötelezettség alól az arra illetékes szervtől, személytől felmentést kaptam.

Tudomásul veszem, hogy a jelen nyilatkozatban vállalt titoktartási kötelezettség a közalkalmazotti jogviszonyom/munkaviszonyom/megbízásom fennállását követően is terhel időbeli korlátozás nélkül.

Tudomásul veszem továbbá, hogy a titoktartási kötelezettség megszegése súlyos fegyelmi vétségnek minősül, melynek esetén alkalmazhatóak velem szemben a Munka Törvénykönyvéről szóló 2012. évi I. törvényben, a Közalkalmazottak jogállásáról szóló 1992. évi XXXIII. törvényben, a Nemzeti felsőoktatásról szóló 2011. évi CCIV. törvényben, illetve a Polgári Törvénykönyvről szóló 2013. évi V. törvényben meghatározott jogkövetkezmények.

Kelt……………………………………….. ……………………………………….

 aláírás